Erina Akatsuka

Erina Akatsuka  je japonská baletka, prvá sólistka Baletu Slovenského národného divadla.

Kariéra 
Absolvovala Baletnú školu Hiroko Fukaura Ballet Studio v Japonsku. Potom pokračovala na Austrálskom baletnom konzervatóriu. V roku 2011 absolvovala English National Ballet School.

Od roku 2011 pôsobí v Balete SND. Začala ako demisólistka, od roku 2015 tancuje na poste sólistky Baletu SND. V Balete SND stvárnila hlavné postavy v baletoch Sylfida, Bajadéra, Onegin, Giselle, Malý Princ, Odyseus, Korzár, Luskáčik, Spiaca krásavica a iných.

Za účinkovanie v balete Esmeralda získala takúto recenziu: „So všetkými náležitosťami si bravúrne poradila sólistka Erina Akatsuka, ktorá v balete stvárňuje krásnu cigánku. Jej výkon mal v sebe nádherné frázovanie pohybu, vášeň, temperament, hĺbku a úžasnú kontrolu nad telom. Práve posledný zo spomenutých interpretačných superlatívov, je na našej prvej scéne veľmi zriedkavým úkazom.“

Ocenenia 
 2007: semifinalistka Prix de Lausanne

Referencie

Externé odkazy
 Slovenského národného divadla

Japonské baletky
Sólisti Baletu Slovenského národného divadla
Absolventi English National Ballet School